‘બાપુનગર પી.આઈ.એ મહિલા પોલીસ અધિકારીની હાજરીમાં ઊભા રાખી ગાળો ભાંડી, પછી તેમની જ ચેમ્બરમાં સુવડાવીને પગ પર પૂરી તાકાતથી દસ દંડા ફટકાર્યા હતા.’ આ આક્ષેપ સાથે એક સિનિયર સિટીઝન દંપતીએ ઇચ્છા મૃત્યુની માગણી કરતી અરજી કલેક્ટર ઓફિસમાં કરી છે. વૃદ્ધે અરજીમાં જણાવ્યું છે કે, એપ્રોચ ચોકીના પી.એસ.આઈ.એ બોલાવીને તેમની ધરપકડ કરી હતી. ત્યાંથી બાપુનગર પોલીસ સ્ટેશન લઇ જવાયા હતા. પોલીસનું કહેવું છે કે, સોસાયટીના રહીશોની આંતરિક તકરાર હતી જેમાં સામસામે ફરિયાદ થતા કાર્યવાહી કરવામાં આવી છે. .